

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.februārī Nr.88

(protokols Nr.4, 19.p.)

**Par projekta pieteikuma iesniegšanu**

Priekuļu novada dome iepazīstas ar Attīstības nodaļas vadītājas V. Lapseles informāciju par “Cēsu rajona lauku partnerības” izsludināto projektu konkursu.

Izvērtējot domes rīcībā esošo informāciju, konstatēts, ka „Cēsu rajona lauku partnerība” izsludinājusi atklāto konkursu projektu iesniegumu iesniegšanai Latvijas Lauku attīstības programmas 2014. - 2020.gadam pasākuma „Atbalsts LEADER vietējai attīstībai (sabiedrības virzīta vietējā attīstība)” apakšpasākumā „Darbību īstenošana saskaņā ar sabiedrības virzītas vietējās attīstības stratēģiju”, 2.2.Rīcībā.

Stratēģiskā mērķa “Pievilcīgas dzīves vides un sabiedriski aktīvas vietējo kopienu attīstības veicināšana” 2.2. Rīcībā – Sabiedrisko aktivitāšu dažādošana, atklātā projektu iesniegumu konkursā ir pieejami kopumā 10 000 EUR.

Saskaņā ar Ministru kabineta 2015.gada 13.oktobra noteikumu Nr.590 “Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”” 2.1.apakšpunktu, atbalsta intensitāte no projekta kopējās attiecināmo izmaksu summas sabiedriskā labuma projektam ir līdz 90 procentiem, ieskaitot arī PVN 21% no kopējiem izdevumiem.

Biedrības “Cēsu rajona lauku partnerība” izsludinātajā atklāta konkursa projektu iesniegumu pieņemšanas kārtas Rīcībā 2.2. viena atbalstāmā projekta maksimālā attiecināmo izmaksu summa nepārsniedz 5 000 EUR.

Mērķis projekta pieteikuma iesniegšanai ir saņemt finansējumu no ELFLA, lai iegādātos multisensoro aprīkojumu telpas izveidei Veselavas pirmsskolas izglītības iestādē jauna pakalpojuma nodrošināšanai novada bērniem.

Ņemot vērā iepriekš minēto un pamatojoties uz: likuma „Par pašvaldībām” 21.panta 27.punktu, Ministru kabineta 2015.gada 13.oktobra noteikumiem Nr.590 “Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju” un Finanšu komitejas 2020.gada 24.februāra atzinumu (protokols Nr.3), atklāti balsojot: PAR –14 (Elīna Stapulone, Aivars Tīdemanis, Sarmīte Orehova, Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Atbalstīt projekta pieteikuma “Multisensorās istabas izveide sajūtu attīstīšanai”  iesniegšanu Biedrības “Cēsu rajona lauku partnerība” izsludinātajā atklātajā projektu iesniegumu konkursa 2.2.Rīcībā – Sabiedrisko aktivitāšu dažādošana par kopējo plānoto projekta summu EUR 4506,04 (četri tūkstoši pieci simti seši eiro un 04 centi), attiecināmās izmaksas EUR 4506,04 (četri tūkstoši pieci simti seši eiro un 04 centi), no kuriem publiskais (ELFLA)  finansējums 90% apmērā no attiecināmām izmaksām sastāda EUR 4055,44 (četri tūkstoši piecdesmit pieci eiro un 44 centi), nepieciešamais pašvaldības līdzfinansējums 10% apmērā no attiecināmām izmaksām sastāda EUR 450,60 (četri simti piecdesmit eiro un 60 centi).
2. Projekta iesnieguma atbalstīšanas gadījumā Priekuļu novada pašvaldība apņemas nodrošināt no pašvaldības budžeta līdzekļiem projekta īstenošanai līdzfinansējumu  10% apmērā attiecināmo izmaksu segšanai EUR 450,60 (četri simti piecdesmit eiro un 60 centi).
3. Projekta īstenošanas rezultātā iegādātais pamatlīdzeklis tiks nodots Veselavas pirmsskolas izglītības vadītājas atbildībā visa projekta uzraudzības periodā.
4. Atbildīgā par lēmuma izpildi Veselavas pirmsskolas izglītības vadītāja Iveta Liepiņa.

Domes priekšsēdētāja (paraksts) Elīna Stapulone